PIIBEL ARMSAKS
Head TV7 vaatajad! saates "Piibel armsaks" hakkame järgmiseks uurima
apostel Peetruse elu. Esimese osa nimi on
"Peetrust kutsutakse inimeste püüdjaks".
Isa, pühitse meid tões. Sinu Sõna on tõde.
Siimon kohtus uue rabiga oma venna Andrease kaudu.
Vennad olid pärit Betsaidast ja ametilt kalamehed. Peale abiellumist
kolis Siimon ämma majja Kapernauma, mis asus teisel pool Galilea järve.
Vend Andreas oli ka tulnud sinna talle järele. Ühes Sebedeuse perega
olid kaks venda moodustanud kalameeste ühingu, mis müüs oma
tooteid nii Jeruusalemma kui ka Rooma rikastele. Kohates seda rabi
esimest korda, ei olnud Siimon kodus, vaid Jordani ülaljooksul,
kus Ristija Johannes ristis inimesi meeleparandus-ristimisega.
Siimona vend Andreas oli üllatuslikult lõpetanud kalastamise ja liitunud
Ristija Johannese jüngritega. Ühel päeval oli Andreas tunnistamas,
kuidas Johannes osutas sõrmega tundmatu mehe peale ja ütles:
"Vaata, see on Jumala Tall, kes võtab ära maailma patud!".
Andreas ja üks teine jünger olid järgnenud sellele mehele.
Nad olid sel päeval Tema ligi. Oli selge, et mehe nimi oli Jeesus
ja et Ta pärineb Naatsaretist. Kohe järgmisel päeva otsis Andreas üles
oma venna Siimona, kes oli ka tulnud enese ristimisele Jordani äärde.
Andreas hüüdis vennale suure uudise: "Me oleme leidnud Messia!".
Siimon ei teadnud esmalt, mida mõelda venna väitest.
Kui aga Andreas viis ta rabi juurde, siis Too puudutas teda nii, nagu nad
oleksid juba varem tuttavad. "Sina oled Siimon, Johannese poeg,
sind peab hüütama Keefaseks!". Nii arameakeelne "Keefas" kui ka
kreekakeelne "Peetrus" tähendavad "kivi" või "kaljut".
Peetrus ei mõistnud pikka aega, miks rabi andis talle sellise nime.
Teiselt poolt ei läinud tal meelest rabi selge silmavaade ja tema sõnad.
Kas tõesti võisid asjad olla nii nagu Andreas väitis,
et Jeesus on lubatud Messias? Seda arvas ka Betsaida sõber Filippus.
Aga Messias ei pidanud ju pärinema Galileast, vaid Juudast!
Peetrus naases ristimiselt koju Kapernauma pere juurde.
Varsti lmus sinna Andreas, kes ütles,
et Ristija Johannes on vangistatud ja heidetud vangi Surnumere taha.
Samal ajal sai Siimon teada, et uus Õpetaja on tulnud tema kodulinna
Kapernauma. Ta oli lõpetanud töö puusepana ja hakanud jutlustajaks.
Juba järgmisel sabatil kuulis Siimon sünagoogis Jeesuse esimest jutlust.
"Aeg on täis saanud ja Jumala riik on lähedal. Parandage meelt ja
uskuge evangeeliumisse!"
Siimon ei mõistnud, mis riigist rabi räägib. Taaveti riigist?
Kas tõesti on lähedal see aeg, mil see riik taastatakse endises väes?
Jumalateenistust segati, kui kurjade vaimude küüsis olev mees hakkas
sünagoogis täiest kõrist hüüdma. Ta nimetas jutlustajat Jumala Pühaks.
Äkitselt sündis midagi väga imelist: uus Õpetaja ajas kurja vaimu mehest
mõne käskiva sõnaga välja! Sünagoogi külastajad olid imestunud ja küsisid
üksteiselt:"Mis see on? Sellel mehel on meelevald õpetada uuel viisil.
Isegi kurjad vaimud kuulavad Tema sõna!".
Siimon otsustas Jeesuse kutsuda oma koju sabati söömaajale,
et ta saaks Talle esitada mõned küsimused. Rabi võttis kutse hea
meelega vastu. Kaasa tulid veel vend Andreas, samuti kalastusühingu
teine vendade paar: Jaakobus ja Johannes.
Kui nad jõudsid koju, jooksis neile Peetruse naine vastu ja ütles, et
tema ema on malaaria tõttu kõrges palavikus ja et ta magab tagahoones
poolteadvusetult. Ämm oli juba sellises eas,
et kõrge palavik võib talle saada saatuslikuks.
Kui Jeesus kuulis haigusest, läks Ta kohe kõrges palavikus oleva
naise voodi juurde, võttis tema käest kinni ja tõstis ta sekundi
murdosa jooksul püsti. Milline ime! Mis siin juhtus? Siimon ei uskunud
oma silmi. Peale malaaria kõrget palavikku on inimene nõrk veel
pikka aega, aga nüüd ämm lausa hüppas voodist püsti ja hakkas
kohe külalistele sabati söömaaaega valmistama.
Kuulujutt Jeesuse imevõimetest levis kiiresti üle linna.
Õhtuks oli Peetruse ukseesine täis haigeid. Uskumatu, aga Jeesus
parandas neist igaühe! Kes Ta oli tegelikult ja kust sai Ta võimed?
Need mõtted ei andnud Siimonale enam rahu.
Kui Siimona ämma paranemisest oli möödunud vähe aega, juhtus midagi.
Oli kaunis kevadhommik Genneesareti järve kaldal.
Laevad olid just saabunud öiselt kalastuselt koos kalasaagiga.
Halvemini oli läinud Siimona kambal, kes polnud saanud kalapoegagi.
Ebaõnnestunud kalamees puhastas masendunult kalavõrke.
Päevateenistus puudus. Kui halb õnn jätkub,
kuidas siis tuua leib pere lauale?
Südamest tõusis nurin Jumala poole.
Kui Ta on kõikvõimas, siis Ta peaks teadma ju, kus kalad liiguvad?
Miks Ta ei juhatanud Siimona paati kasvõi üheainsa kalaparve juurde?
Üllatuslikult ilmus randa uus rabi, kaasas suur hulk inimesi.
Tal oli asja Siimona juurde. Ta tahtis laenata tema paati.
Paat sobis kantsliks, vesi kannab häält ja abivajajad ei saa tulla
jutlustajale liiga lähedale. Siimon ei saanud keelduda, kuna ta oli
tänuvõlglane Õpetajale ämma paranemise pärast.
Ausalt öeldes oli ta väsinud magamata öö tõttu.
Siimonal ei jäänud muud üle, kui istuda kogu ennelõuna oma paadis
ja kuulata Jeesuse jutlust.
Need köitsid tavalise kalamehe tähelepanu väsimusest hoolimata.
Jeesus õpetas täiesti teisel moel, kui teised rabid. Kui jõuti aameni
kohale, tegi laeva rentija Siimonale üllatava ettepaneku:
"Sõua sügava vete kohale ja laske võrk sinna!".
Kalamees ei suutnud oma kõrvu uskuda. Kas ta tõesti pidi puhtaks
tehtud võrgud järve tagasi viskama? Ja veel sügavasse vette?
Ja keset päeva? See oli Genneesareti järve kalastuskogemuste
ja terve mõistuse vastane.
Siimon kartis maine täielikku kaotamist. Mida arvavad Jaakobus
ja Johannes, kui nad järgiksid seda hullu plaani? Aga selleks ajaks
oli Siimon kuulnud nii palju Jeesuse sõnu, et ta ei söandanud ei öelda.
Ja ta ütles:"Õpetaja, me oleme terve öö vaeva näinud ega ole
midagi saanud! Aga sinu sõna peale lasen ma võrgud vette."
"Aga sinu sõna peale lasen ma võrgud vette."
Ja ime sündis. Vette visatud võrgu sisse jäi väga suur kalaparv!
Kui seda tiriti paati, siis paat kõikus ohtlikult. Võrk ei mahtunud
Siimona 8-meetrisesse laeva, vaid sõbrad tuli kaldalt appi kutsuda.
Lõppude lõpuks tuli kala nii palju, et 2 kalalaeva olid pilgeni täis.
Ninakas kalastaja oli segaduses. Kuidas teab ehitajast preester,
kus kalad ujuvad? Seda ei tea keegi muu kui Kõigeväeline Jumal?!
Kui Ta korra nägi järve põhjani, siis kindlasti nägi Ta ka Siimona
südame põhjani. Sellisel juhul Ta teab, millised mõtted olid Siimona
peas selle päeva hommikul. Kuidas saab sellise mehe lähedal olla?
Sellist rada liikusid ehmunud kalamehe mõtted.
Sõber, kas sina oled kogenud kartust Jeesuse või Jumala läheduses?
Kogu Piibel tunnistab, et Jumal ei ole pailaps, kes kiidaks heaks kõik,
mida me teeme. Ei, Jumal mõistab kohut patu üle.
Ta näeb juba seda, millest mõtleme oma peas ja nõuab aru selle kohta.
Seda tajudes heitis Siimon kalade peale põlvili ja
esitas Jeesusele kummalise palve:
"Mine minu juurest ära, Issand, sest ma olen patune mees."
Piibel räägib:"Sest hirm oli haaranud teda ja kõiki, kes olid temaga,
kalasaagi pärast, mille nad olid püüdnud." Aga Jeesus vastas talle:
"Ära karda! Nüüdsest peale pead sa püüdma inimesi!" Ja kui nad olid
paadid kaldale vedanud, jätsid nad kõik maha ja järgnesid talle."
Siimon mäletas seda päeva kolm aastat hiljem. Siis, kui ta küsis
Jeesuselt, mis on ta palgaks selle eest, et ta järgnes Jeesusele.
Küsimus näitab, et pere jätmine ei olnud talle kerge. Aga kui Jeesus
kutsus teda siin inimeste püüdjaks, ei jäänud tal muud üle, kui minna.
Paranenud ämmast oli saanud Jeesuse fänn ja ta lubas tütre pere eest
hoolt kanda väimehe eemaloleku ajal.
Aga peamine põhjus sellele, miks usaldas Siimon pere jätta toitjata,
oli Jeesuse Sõna. Kui Selle abil leiti kalad järvest, siis küllap
saab ka pere toidu lauale. Ja kui 2 paaditäit kalasid müüdi rikastele
Jeruusalemmas, siis vähemalt alguses polnud perel puudust.
Otsusele aitas kaasa ka asjaolu, et ka vend Andreas ning Sebedeuse
pojad said kutse järgida Jeesust.
Kutsudes patuse kalamehe enese juurde, teadis Jeesus, et Ta maksab
arve ta pattude eest. Jumal hülgas Tema, Jeesuse, et Tal ei tuleks
hüljata Siimonat ega ka sind, hea vaataja! Täna ütleb Jeesus sinulegi
need sõnad: "Ära karda! Nüüdsest peale pead sa püüdma inimesi!"
Ta teab väga hästi, millist elu sa oled siiani elanud ja millistesse
pattudesse oled langenud. Ta teab juba sedagi,
milliseid mõtteid ja ihalusi oled oma peas haudunud.
Sellest hoolimata kutsub Ta sind Talle järgnema ja lubab sinust
teha inimeste püüdja. Kas soovid minna püüdma inimesi
Taevariigi kalavõrku? Kas soovid osaleda misjonitöös,
kus sõnumit Jeesusest kuulutatakse maailma äärteni?
Lisainfo: www.ilosanomapiiri.fi
Tõlge: Merle Sibola